stanford-oval/wikipedia huggingface dataset:
Dâmbovița (joki)

Dâmbovița Bukarestin kohdalla.
Dâmbovița on joki Romaniassa. Se on Argeș-joen suurin sivujoki. Se on 286 kilometriä pitkä. Dâmbovițan piirikunta on ehkä nimetty tämän joen mukaan.
Dehiwala-Mount Lavinia

Mount Lavinia
Dehiwala-Mount Lavinia on hallinnollisesti muodostettu kaupunki Sri Lankan pääkaupunki Colombon eteläisellä esikaupunkialueella. Sen keskuksia ovat Dehiwalan teollisuus- ja kauppakeskus ja Mount Lavinian keskiluokkainen asuma-alue rannikolla. Vuonna 2001 Dehiwala-Mount Lavinian alueella asui 210 546 asukasta.
Nähtävyyksiä

Brittiläisen kuvernöörin talo, myöhemmin sotilassairaala, nykyisin hotelli. Talossa on filmattu kohtauksia elokuvasta Kwai-joen silta
Mount Lavinian rannat
Aiheesta muualla

Kuvia tai muita tiedostoja aiheesta Dehiwala-Mount Lavinia Wikimedia Commonsissa
Drew Z. Greenberg

Drew Z. Greenberg (s. 8. kesäkuuta, Manhattan, New York) on yhdysvaltalainen tv-käsikirjoittaja, joka tunnetaan parhaiten työstään tv-sarjojen Buffy, vampyyrintappaja, Smallville ja O.C. parissa. Greenberg aloitti televisiouransa käsikirjoittajana sarjan Älä kerro äidille yhdysvaltalaisessa versiossa vuonna 2001. Samana vuonna hän pääsi mukaan tv-sarjaan Buffy, jota varten hän kirjoitti muutamia jaksoja vuosina 2001–2003. Hän on lupautunut käsikirjoittamaan vuonna 2007 alkanutta Buffy the Vampire Slayer Season Eight -sarjakuvaa.
Aiheesta muualla

Drew Z. Greenberg Internet Movie Databasessa. (englanniksi)
Deh Morasi Gondai

| Deh Morasi Gondai> Sijainti |
| --- | --- |
 Deh Morasi Gondai
Koordinaatit:  31°31′N, 65°30′E
Valtio:   Afganistan
Historia
Tyyppi:  pronssikautinen kylä
Ajanjakso:  2500–2000-luku eaa.
Alue:  Kandahar
Deh Morasi Gondai on pronssikautinen arkeologinen kohde Afganistanissa Kandaharin maakunnassa. Deh Morasi Gondai on ajoitettu 2500–2000-luvulle. Aikanaan se oli pieni kylä, joka hylättiin tuntemattomasta syystä. Paikasta on kaivauksissa paljastettu vain pieni osa ja tärkeimmät löydöt ovat esineitä.
Kohde

Deh Morasi Gondai sijaitsee Afganistanin Kandaharin maakunnassa 27 kilometriä Kandaharin kaupungista lounaaseen ja 6,5 kilometriä Pahjwaista itään. 60 kilometriä pohjoiseen sijaitsee Mondigakin löytöpaikka. Alue on tasankoa Arghandabin, Dorin ja Tarnakin välillä.
Kohteen vieressä on Deh Morasin kylä. Paikalla pieni kumpare, joka kohoaa ympäröivästä maastosta noin 5,3 metriä. Kokoa kohteella on 1,12 hehtaaria. Deh Morasi Gondain kaivauksissa kohteesta on paljastettu vain pieni osa ja esimerkiksi paikalla olleiden rakennusten yksityiskohtia ei tunneta. Paikka tunnetaankin lähinnä siltä löydettyjen esineriden ja stratigrafian perusteella.
Historia

Deh Morasi Gondai on alun perin jaettu neljään erilliseen asutuskauteen Morasi I–IV. Nykyisin kolmea ensimmäistä pidetään kuitenkin pikemminkin yhtenä kokonaisuutensa. Paikalla tehtyjen rafiohiiliajoitusten mukaan Morasi I–III on asutettu ajanjaksona 2500–2200/2000 vuotta ennen ajanlaskun alkua. Paikka on ilmeisesti hylätty sittemmin pitkäksi aikaa. Morasi IV-kerrotstumaan on sotkeutunut myöhempiä merkkejä ihmisistä. Se sisältää keramiikka Etelä-Aasian varhaiselta historialliselta ajalta 500-luvun eaa. jälkeen, sekä sittemmältä islamilaiselta kaudelta. Morasi II-kerrostumaa ovat osittain sotkeneet kušanoihin liitetyt hautaukset.
Deh Morasi Gondai oli ilmeisesti pienehkö pronssikautinen kylä, jonka asukkaat viljelivät ohraa ja kasvattivat lampaita, vuohia ja karjaa. Joidenkin mutatiilisten seinänjäänteiden perusteella voidaan olettaa kylän musituttaneen alueella edelleen olevia kyliä. Morasi II-kerrostumasta kaivettiin esille pieni puolisuunnikkaan muotoinen mutatiilinen rakennus, jonka yhteydestä löydettiin esimerkiksi naista esittävä terrakottaveistos. Paikan löydöksiin lukeutuu myös maalattua keramiikka, jonka perusteella paikka on yhdistetty esimerkiksi Mondigakin ja Iranin puolella sijaitseviin Šahr-e Suktan löytöpaikkoihin. Kaikki niistä hylättiin tuntemattomasta syystä vuoden 2000 eaa. paikkeilla.
Deh Morasi Gondai American Museum of Natural Historyn tutkimusretkellä Afganistaniin vuonna 1951. Louis Dupree johti sen kaivauksia vuonna 1961. Deh Morasi Gondai oli Afganistanin ensimmäinen esihistoriallinen kaivauspaikka.
Naisia esittäviä terrakottahahmoja. Vasen Mondigakista ja oikea Deh Morasi Gondaista.
Dm11

| Dm11> Perustiedot |
| --- | --- |
Tyyppi:  dieselmoottorijuna
Liikennöitsijä:  VR-Yhtymä
Valmistaja:  GEC-Alsthom
Lukumäärä:  6
Istumapaikkoja:  79
Lempinimi:  Mandolino
Tekniset tiedot
Huippunopeus:  120 km/h
Paino:  37,7 t , toimitetussa versiossa46 t
Pituus:  23 600 mm
Leveys:  3 300 mm
Korkeus:  3 900 mm
Moottorin teho:  
 • jatkuva teho:  410 kW
Dm11 (lempinimeltään Mandolino) oli sarjamerkintä VR:n tilaamalle uudelle moottorijunalle. Tämän kalustosarjan kiskobusseja tilattiin 16 kappaletta vuonna 1995 GEC-Alsthomin Espanjan tehtaalta. Tilaus kuitenkin peruttiin muun muassa matkustamon 12 dB liian kovan melun ja 9 tonnin liikapainon vuoksi.
Suomeen ehdittiin toimittaa kuusi Dm11-sarjan moottorijunaa, ja niitä käytettiin vain koeajoilla. Moottorijunat palautettiin helmikuussa 1999 takaisin valmistajalle, joka yritti myydä niitä useille rautateille muun muassa Liettuaan, kunnes yksiköt saatiin lopulta myytyä Kuubaan.
Tekniset tiedot

Leveys: 3,3 m
Korkeus: 3,9 m
Pituus: 23,6 m
Akselien lukumäärä: 4
Istumapaikkojen lukumäärä: 79
Suurin nopeus: 120 km/h
Paino ajokunnossa (tilauksessa): 37,7 t
Paino ajokunnossa (toimitetussa versiossa): 46 t
Moottori: Cummins KTA 19 R3
Jatkuva teho: 410 kW
Vaihteisto: Voith T 311 R
Aiheesta muualla

Vaunut.org: kuvia Dm11:stä
Suomalaiset veturit ja junayksiköt
Drew Nelson

| Drew Nelson> Henkilötiedot |
| --- | --- |
Syntynyt: 11. elokuuta 1979 (ikä 45)  Toronto, Ontario
Ammatti:  näyttelijä
Näyttelijä
Aktiivisena:  2000–
Merkittävät roolit:  Sterling (681-0638) Jason (Girlstuff/Boystuff) Duncan (Total Drama Action)
Aiheesta muualla
IMDb 
Drew Nelson (s. 11. elokuuta 1979 Toronto, Ontario) on kanadalainen näyttelijä, joka tunnetaan elokuvasta 681-0638 ja animaatiosarjassa Girlstuff/Boystuff.
Ura

Nelson aloitti näyttelemisen 21-vuotiaana televisiosarjan In a Heartbeat myötä. Sittemmin hän on esiintynyt enimmäkseen draama- ja komedia-aiheisissa elokuvissa ja televisiosarjoissa, kuten The Red Sneakers, Two Against Time, Älä kerro äidille, Smallville ja Supernatural. Nelson on tehnyt myös äänirooleja animaatioihin Girlstuff/Boystuff, 6teen, Total Drama Island ja Total Drama Action.
Digital Research

| Digital Research, Inc>  |
| --- | --- |

Perustettu:  1976
Lakkautettu:  1991
Kotipaikka:   Yhdysvallat
Toimiala:  ohjelmistoteollisuus
Tuotteet:  CP/M, DR-DOS, GEM
Omistaja:  Novell
Infobox OKVirheellinen NIMI-arvo: 
Digital Research, Inc. (DR tai DRI; alun perin Intergalactic Digital Research) oli Gary Kildallin vuonna 1976 perustama yhtiö. Sen tarkoituksena oli markkinoida ja kehittää CP/M-käyttöjärjestelmää ja siihen liittyviä tuotteita. Digital Researchia ei pidä sekoittaa Digital Equipment Corporationiin, sillä yritykset eivät liittyneet millään tapaa toisiinsa.
Digital Research kehitti myöhemmin CP/M:sta moniajoa ja useita käyttäjiä tukevan version, sekä 16-bittisen version, CP/M-86:n IBM PC-koneelle Microsoftin MS-DOSin kilpailijaksi, sekä MS-DOS-yhteensopivan käyttöjärjestelmänsä DR-DOS. Yhtiö kehitti myös GEM-ikkunoinnin CP/M:lle ja DOS:ille, joka lisensoitiin Atari ST:n TOS-käyttöjärjestelmään.
Vuonna 1982 yhtiön vuosittainen myynti oli yli 20 miljoonaa dollaria ja sille työskenteli yli 200 henkilöä.
GEM toimitettiin laitevalmistajille 26. helmikuuta 1985 ja ilmoitettiin julkisesti 11. maaliskuuta 1985. Apple haastoi yhtiön oikeuteen GEM:in ulkoasun ja käyttötuntuman perusteella, jonka johdosta GEM 2.0:ssa ei ollut päällekkäisiä ikkunoita tiedostohallinnassa.
Novell osti Digital Researchin vuonna 1991.
Aiheesta muualla

Www.digitalresearch.biz (englanniksi)
Dâmbovița

Dâmboviţa merkitsee seuraavia asioita:
Dâmbovița, joki, joka virtaa muun muassa Bukarestin halki, Romaniassa
Dâmbovița, Romanian piirikunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dâmbovița”, voi hakea sivunnimihaulla, laajalla sivunnimihaulla tai tekstihaulla.
Dani Ceballos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Ceballos Fernández
Syntymäaika: 7. elokuuta 1996 (ikä 28)
Syntymäpaikka: Utrera, Espanja
Pelipaikka: keskikenttäpelaaja
Pituus: 176 cm
Seura
Seura: Real Madrid
Pelinumero: 19
Junioriseurat
2004–2009: Sevilla
2009–2011: Utrera
2011–2014: Betis
Seurat
| Vuodet | Seura | O | (M) |
| 2014–2017 | Betis | 98 | (7) |
| 2014 | Betis B | 4 | (0) |
| 2017– | Real Madrid | 98 | (5) |
| 2019–2021 | → Arsenal (laina) | 49 | (0) |
Maajoukkue
| 2014–2015 | Espanja U19 | 13 | (0) |
| 2015–2019 | Espanja U21 | 29 | (8) |
| 2021 | Espanja U23 | 2 | (0) |
| 2018– | Espanja | 13 | (1) |
 Seurajoukkueuran tilastot kattavat vain kansalliset sarjat, päivitetty 18. syyskuuta 2024.  Maajoukkueuran tilastot päivitetty 18. syyskuuta 2024.
| Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Maa:   Espanja> Miesten jalkapallo. |
| --- | --- | --- | --- |
|  Hopeaa | Tokio 2020 | Jalkapallo |  |
Daniel ”Dani” Ceballos Fernández (s. 7. elokuuta 1996 Utrera, Espanja) on espanjalainen jalkapalloilija, joka edustaa Real Madridia. Oikeajalkainen Ceballos on pelipaikaltaan keskikenttäpelaaja.
Seurajoukkueura

Utrerasta, Sevillan maakunnasta kotoisin oleva Ceballos liittyi Sevilla Fútbol Clubin junioriakatemiaan vuonna 2004. Viisi vuotta myöhemmin hän joutui jättämään seuran kroonisen keuhkoputkentulehduksen oireiden takia. Tämän jälkeen hän liittyi kotikaupunkinsa seuraan Club Deportivo Utrerasiin ja jatkoi sieltä kaksi vuotta myöhemmin matkaansa toiseen sevillalaisseuraan Real Betisiin. Ensimmäisen ammattilaissopimuksensa hän solmi seuran kanssa 22. helmikuuta 2014, ollessaan vielä juniori-ikäinen.
26. huhtikuuta 2014 Ceballos nostettiin suoraan seuran edustusjoukkueen kokoonpanoon otteluun Real Sociedadia vastaan, jossa hän myös teki ensiesiintymisensä tultuaan vaihdosta kentälle 81. peliminuutin kohdalla. 21. joulukuuta 2014 hän teki ensimmäisen maalinsa ammattilaisurallaan ottelussa Racing de Santanderia vastaan. Ceballos pelasi ensimmäisellä kokonaisella kaudellaan 2014–2015 edustusjoukkueessa 33 sarjaottelua ja teki niissä viisi maalia. Kauden päätteeksi seura palasi takaisin maan pääsarjaan Primera Divisióniin.
15. lokakuuta 2015 Ceballos allekirjoitti seuran kanssa pitkään jatkuneiden neuvottelujen jälkeen vuoteen 2020 asti ulottuvan jatkosopimuksen. Hän pelasi Real Betisissä kaikkiaan 65 pääsarjan ottelua, joissa teki kaksi maalia.
14. heinäkuuta 2017 Ceballos siirtyi kuusivuotisella sopimuksella Real Madridiin. Hänestä maksettiin arviolta noin 16,5 miljoonan euron siirtokorvaus. Hän debytoi seurassa kymmenen minuutin ajan voittoisassa Espanjan Supercupin toisessa osaottelussa FC Barcelonaa vastaan 16. elokuuta 2017. Hän pelasi avauskaudellaan 12 Primera Divisiónin ottelussa, ja teki kaksi maalia. Mestarien liigassa hän pelasi Realin mestaruuteen päättyneellä kaudella neljässä alkulohkon ottelussa. Kaudella 2018–2019 hän pelasi 23 liigaottelua ja teki kolme maalia. Hän oli voittamassa seurajoukkueiden maailmanmestaruutta.
Ceballos pelasi kaudella 2019–2020 lainalla Englannin Valioliigan Arsenalissa 24 liigaottelua sekä viisi ottelua Arsenalin voittamassa FA Cupissa. Seuraavalla kaudella hän pelasi Arsenalissa 25 ottelua Valioliigassa ja 12 Eurooppa-liigassa. Kaudella 2021–2022 hän palasi Real Madridiin, mutta oli nilkkavamman vuoksi sivussa joulukuun puoliväliin saakka. Hän pelasi 11 Primera Divisiónin ottelussa yhteensä 268 minuuttia Real Madridin voittaessa Espanjan-mestaruuden. Mestarien liigan voittajajoukkueessa hän pelasi viidessä viimeisessä ottelussa yhteensä 36 minuuttia.
Maajoukkueura

Ceballos oli mukana voittamassa Espanjan alle 19-vuotiaiden maajoukkueen kanssa ikäluokan EM-kultaa kesällä 2015. Samana vuonna hän debytoi alle 21-vuotiaiden maajoukkueessa.
Vuoden 2017 alle 21-vuotiaiden EM-kilpailuissa Espanja sijoittui hopealle, hävittyään loppuottelussa Saksalle numeroin 0–1. Ceballos valittiin turnauksen parhaaksi pelaajaksi. Ceballos pelasi kaikki ottelut Espanjan voittaessa saman ikäluokan Euroopan-mestaruuden 2019.
Ceballos pelasi Espanjan A-maajoukkueessa ensimmäisen ottelunsa syyskuussa 2018 Kansojen liigassa Kroatiaa vastaan. Ensimmäisen maaottelumaalinsa hän teki marraskuussa 2018 neljännessä maaottelussaan, kun vastustajana oli jälleen Kroatia. Hän kuului hopeaa saaneeseen Espanjan joukkueeseen vuonna 2021 järjestetyissä Tokion olympialaisissa. Hän joutui jättämään kisat loukkaantumisen vuoksi kesken pelattuaan ensimmäisen puoliajan avausottelussa Egyptiä vastaan.
Saavutukset

Real Betis
Segunda División: 2014–2015
Real Madrid
Mestarien liiga: 2017–2018, 2021–2022
Primera División: 2021–2022
Seurajoukkueiden MM: 2018
UEFA Super Cup: 2022
Supercopa de España: 2017
Arsenal
FA Cup: 2020
Espanja
Alle 19-vuotiaiden EM-kilpailut: kultaa (2015)
Alle 21-vuotiaiden EM-kilpailut: kultaa (2019), hopeaa (2017)
Kesäolympialaiset: hopeaa (2021)
Aiheesta muualla

Dani Ceballosin tilastot BDFutbol-sivustolla (englanniksi)
Dani Ceballosin tilastot Soccerway-sivustolla (englanniksi)
Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Camavinga |
7 Vinícius Júnior |
8 Valverde |
9 Mbappé |
10 Modrić |
11 Rodrygo |
13 Lunin |
14 Tchouaméni |
15 Güler |
16 Endrick |
17 Vázquez |
18 Vallejo |
19 Ceballos |
20 García |
21 Brahim |
22 Rüdiger |
23 Mendy |
Valmentaja Ancelotti
Curling talviolympialaisissa 2014

Curlingia
Curlingissa kilpailtiin Sotšin 2014 talviolympialaisissa 10. – 21. helmikuuta Sotšin curling-keskuksella. Paikalle yleisöä mahtui 3 000 henkilöä. Tapahtumia oli kaksi, joista toinen oli miehille ja toinen naisille.
Mitalit

| 0 | 1 | 2 | 3 |
| --- | --- | --- | --- |
| Laji |  Kultaa |  Hopeaa |  Pronssia |
| Miesten turnaus |  Kanada Brad Jacobs Ryan Fry E. J. Harnden Ryan Harnden Caleb Flaxey |  Iso-Britannia David Murdoch Greg Drummond Scott Andrews Michael Goodfellow Tom Brewster |  Ruotsi Niklas Edin Sebastian Kraupp Fredrik Lindberg Viktor Kjäll Oskar Eriksson |
| Naisten turnaus |  Kanada Jennifer Jones Kaitlyn Lawes Jill Officer Dawn McEwen Kirsten Wall |  Ruotsi Maria Prytz Christina Bertrup Maria Wennerström Margaretha Sigfridsson Agnes Knochenhauer |  Iso-Britannia Eve Muirhead Anna Sloan Vicki Adams Claire Hamilton Lauren Gray  |
Karsinnat

Kumpaankin kilpailuun pääsi kymmenen joukkuetta. Yhdestä kansallisesta olympiakomiteasta sai olla mukana vain yksi joukkue tapahtumaa kohden. Venäjän curling-joukkueet olivat automaattisesti mukana kummassakin tapahtumassa.
Paikat jaettiin curlingin maailmanmestaruuskilpailujen 2012 ja 2013 perusteella. Voittaja sai 14 pistettä, toinen 12 pistettä, kolmas kymmenen pistettä, neljäs yhdeksän pistettä ja niin edespäin.
Karsinnat > Miehet

| Sijoitus | Maa | 2012 | 2013 | Yhteensä |
| --- | --- | --- | --- | --- |
| – |  Venäjä | – | – | – |
| 1. |  Kanada | 14 | 12 | 26 |
| 2. |  Ruotsi | 10 | 14 | 24 |
| 3. |  Iso-Britannia | 12 | 10 | 22 |
| 4. |  Norja | 9 | 8 | 17 |
| 5. |  Tanska | 6 | 9 | 15 |
| 6. |  Kiina | 7 | 7 | 14 |
| 7. |  Sveitsi | 4 | 6 | 10 |
| 8. |  Yhdysvallat | 5 | 4 | 9 |
| 9. |  Uusi-Seelanti | 8 | 0 | 8 |
| 10. |  Tšekki | 1 | 5 | 6 |
| 11. |  Ranska | 3 | 0 | 3 |
| 12. |  Japani | 0 | 2 | 2 |
| 13. |  Saksa | 2 | 0 | 2 |
| 14. |  Suomi | 0 | 1 | 1 |
Karsinnat > Naiset

| Sijoitus | Maa | 2012 | 2013 | Yhteensä |
| --- | --- | --- | --- | --- |
| – |  Venäjä | – | – | – |
| 1. |  Ruotsi | 12 | 12 | 24 |
| 2. |  Sveitsi | 14 | 8 | 22 |
| 3. |  Iso-Britannia | 7 | 14 | 21 |
| 4. |  Kanada | 10 | 10 | 20 |
| 5. |  Yhdysvallat | 8 | 9 | 17 |
| 6. |  Tanska | 5 | 5 | 10 |
| 7. |  Etelä-Korea | 9 | 0 | 9 |
| 8. |  Saksa | 6 | 2 | 8 |
| 9. |  Japani | 0 | 6 | 6 |
| 10. |  Kiina | 2 | 4 | 6 |
| 11. |  Italia | 3 | 3 | 6 |
| 12. |  Latvia | 0 | 1 | 1 |
| 13. |  Tšekki | 1 | 0 | 1 |
Aiheesta muualla

Wikimedia Commonsissa on kuvia tai muita tiedostoja aiheesta .
Curling Sotšin 2014 talviolympialaisten ja -paralympialaisten virallisilla sivuilla (englanniksi)
Talviolympialaisten 2014 lajit ja kilpailutapahtumat
Alppihiihto | Ampumahiihto | Curling | Freestylehiihto | Jääkiekko | Kaukalopikaluistelu | Lumilautailu | Ohjaskelkkailu | Pikaluistelu | Pohjoismaiset hiihtolajit | Rattikelkkailu | Skeleton | Taitoluistelu
Curling olympialaisissa
1924
|
1932
|
|
1988
|
1992
|
|
1998
|
2002
|
2006
|
2010
|
2014
|
2018
|
2022
Dark Thrones and Black Flags

| Dark Thrones and Black Flags Darkthrone |
| --- | --- | --- |

Studioalbumin tiedot
 Julkaistu: 20. lokakuuta 2008
 Tuottaja(t): Darkthrone
 Tyylilaji: black metal, crust punk
 Kesto: 38.57
 Levy-yhtiö: Peaceville
Darkthronen muut julkaisut
| F.O.A.D. 2007 | Dark Thrones and Black Flags 2008 | Circle the Wagons 2010 |
Dark Thrones and Black Flags on norjalaisen black metal -yhtye Darkthronen 14. studioalbumi, joka julkaistiin 20. lokakuuta 2008. Albumi on musiikillisesti jatkumoa kahdelle edelliselle albumille, The Cult is Alivelle ja F.O.A.D.:lle, joilla yhtye yhdistelee black metalia ja crust punkia. Puolet albumin kappaleista on Nocturno Culton, ja puolet Fenrizin, käsialaa.
Kappaleet

The Winds They Called the Dungeon Shaker – 3.52
Death of all Oaths (Oath Minus) – 4.16
Hiking Metal Punks – 3.21
Blacksmith of the North (Keep That Ancient Fire) – 3.13
Norway in September – 5.46
Grizzly Trade – 4.16
Hanging Out in Haiger – 3.22
Dark Thrones and Black Flags – 2.24
Launchpad to Nothingness – 4.31
Witch Ghetto – 3.56
Kokoonpano

Fenriz – rummut
Nocturno Culto – kitara, bassokitara, laulu
Arvostelut

Imperiumi.net:
Nyt.fi:
Soundi:
Sputnikmusic:
Aiheesta muualla

Darkthrone - Virallinen sivusto (englanniksi)
Dark Thrones and Black Flags Discogsissa. (englanniksi)
Albumi Dark Thrones and Black Flags Encyclopaedia Metallum -sivustolla (englanniksi)
Digital Radio Mondiale

Digital Radio Mondialen logo
Digital Radio Mondiale eli digitaalinen maailmanradio digitalisoi perinteisiä analogisia AM-alueen lähetyksiä (lyhyet, keskipitkät ja pitkät aallot). Digital Radio Mondiale (DRM) - järjestelmän laajennus sai loppukesästä 2009 ETSI (European Standards Organisation) - hyväksynnän. Versio 3.1.1 tarjoaa kaksi parannusta: taajuusalue laajenee alle 30 MHz:stä 174 MHz:iin ja standardilla on nyt MPEG surround -tuki. Laajennus on nimetty DRM+:ksi.
DRM-lähetysten kuunteluun tarvitaan DRM-radio tai sovelias AM-radio, joka kytketään sovittimella tietokoneeseen sekä purkuohjelma (esimerkiksi Dream).
Suomesta ei ole DRM-lähetyksiä, ja Yleisradio on lakkauttanut DAB-lähetyksetkin 31.8.2005. DRM-radion edelläkävijöitä on saksalainen Deutsche Welle; mm. sitä  voi kuunnella myös Suomessa.
Aiheesta muualla

Digital Radio Mondiale-projekti
DRM-radiolähetyksiä (Arkistoitu – Internet Archive)
Deutsche Welle DRM (Arkistoitu – Internet Archive)
Uutisia aiheesta (Arkistoitu – Internet Archive)
Dinle

|  Dinle> Kappaleen tiedot |
| --- | --- |
Esittäjä(t):  Şebnem Paker & Grup Etnic
Säveltäjä(t):  Levent Çoker
Sanoittaja(t):  Mehtap Alnıtemiz
Euroviisutiedot
Vuosi:  1997
Maa:  Turkki
Kieli:  turkki
Sijoitus:  3.
Pisteet:  121
Sanat:  sanoitus
Muuta:  Kapellimestarina Levent Çoker
Dinle on Şebnem Pakerin ja Grup Etnicin esittämä kappale, joka edusti Turkkia vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kolmanneksi 121 pisteellä.
Djoao Lobles

| Djoao Lobles |
| --- | --- |

Henkilötiedot
Yleisurheilija
Laji:  keskipitkän matkan juoksu
Djoao Lobles (s. 14. tammikuuta 2001) on alankomaalainen keskimatkojen juoksija.
Lobles osallistui sisäratojen Euroopan-mestaruuskilpailuihin 2021, mutta ei päässyt 800 metrillä alkueristä jatkoon.
Alankomaiden mestaruuden 800 metrillä Lobles on voittanut ulkoradoilla vuonna 2020 ja sisäradoilla vuosina 2020 ja 2021.
Alle 18-vuotiaiden Euroopan-mestaruuskilpailuissa 2018 Lobles pääsi 800 metrillä välieriin. Alle 20-vuotiaiden Euroopan-mestaruuskilpailuissa 2019 hän pääsi 800 metrillä finaaliin ja oli siinä kahdeksas.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 400 m | 47,08 | Heusden-Zolder | 3. heinäkuuta 2021 |
| 800 m | 1.45,93 | Nizza | 12. kesäkuuta 2021 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 400 m | 47,46 | Apeldoorn | 16. helmikuuta 2020 |
| 800 m | 1.46,65 | Apeldoorn | 21. helmikuuta 2021 |
Dinli

Dinli Metal Industrial Co. Ltd on taiwanilainen mönkijöitä valmistava yhtiö, joka on perustettu elokuussa 1983.
Dinli logo
Yhtiö aloitti toimintansa valmistamalla moottorien osia ajoneuvoihin Kaakkois-Aasian markkinoille. Saamiensa kokemusten myötä yhtiö päätti laajentaa toimintaansa, ja ensimmäinen sen valmistama mönkijä tuli Aasian markkinoille 1996.
Suuri tekninen kehitysaskel tapahtui toukokuussa 2003, kun Dinli Metal fuusioitui yhdysvaltalaisen Cannondale -mönkijävalmistajan kanssa. Cannondale oli joutunut rahoitusvaikeuksiin ja Dinli Metal osti Pohjois-Amerikassa nopeasti mainetta saaneen Cannondalen mönkijätuotannon sekä patentit.
Yhtiön brändiksi muodostui Dinli Metal.
Perusteellisten testien ja joulukuussa 2003 EU:n myöntämän CE-sertifikaatin jälkeen päämarkkina-alueeksi kohdistui Eurooppa.
Toukokuussa 2006 valmistui tehdas nro 2 (23140m²). Marraskuussa 2007 valmistui tehdas nro 3 (27000m²).
Dinli kehitteli 700 cm³ moottoria ensimmäiseen isoon nelivetomönkijäänsä, jonka tuotanto alkoi syyskuussa 2008. Mönkijä kulkee mallinimellä DL-700 Centhor ja sitä maahantuo Suomeen Motor Power Finland Oy.
Dinko Šakić

Dinko Ljubomir Šakić (8. syyskuuta 1921 Studenci – 20. heinäkuuta 2008 Zagreb) oli kroatialainen sotarikollinen, joka toimi huhtikuusta marraskuuhun 1944 Jasenovacin keskitysleirin komentajana. Hän edusti Itsenäistä Kroatian valtiota hallinnutta Ustaša-järjestöä.
Šakić oli Maks Luburićin suojatti ja meni naimisiin tämän siskon Nadan kanssa. Hän aloitti työskentelyn Jasenovacin keskitysleirillä 21-vuotiaana ja eteni komentajaksi. Myös Nada työskenteli siellä 16-vuotiaasta lähtien. Šakić pakeni Argentiinaan eikä vaihtanut tai pyrkinyt salaamaan henkilöllisyyttään. Hän kertoi haastatteluissa olleensa ylpeä teoistaan ja toivoneensa, että serbejä olisi Jasenovacissa kuollut enemmän. Šakić johti Argentiinassa tekstiilialan yritystä ja oli Paraguayn diktaattori Alfredo Stroessnerin ystävä.
Kroatian käynnistettyä rikostutkinnan Argentiina palautti Šakićin 18. kesäkuuta 1998. Hänet tuomittiin 20 vuoden vankeusrangaistukseen sotarikoksista 4. lokakuuta 1999. Hänet katsottiin syylliseksi yli 2 000 serbin, juutalaisen ja romanin murhiin Jasenovacin keskitysleirillä. Hänen katsottiin antaneen teloitusmääräyksiä, teettäneen kuolemaan johtanutta pakkotyötä, näännyttäneen, kiduttaneen, hirttäneen ja henkilökohtaisesti ampuneen vähintään neljä vankia kuoliaiksi. Kaksi vankia oli joutunut ammutuiksi hymyilemisen takia. Šakić taputti käsiään ja nauroi tuomionsa kuullessaan. Hänellä oli vaimonsa kanssa kolme lasta. Myös hänen vaimonsa palautettiin Kroatiaan sotarikostutkinnan johdosta, mutta vaimo vapautettiin todistusaineiston puutteessa. Šakić kuoli 86-vuotiaana sairaalassa Zagrebissa.